ปกติเป็นคนที่ติดการใช้แผ่นรองอนามัยค่ะ แล้วก็ผลิตภัทฑ์ทำความสะอาดจุดซ่อนเร้น แต่ไม่ใช่การสวนล้างอวัยเพศ เพียงแต่ทำความสะอาดภายนอก ไม่เคยทำให้เกิดอาการตกขาวแบบเหมือนนมบูดหรือคันอวัยวเพศเลยค่ะ แต่หลังจากการมีเพศสัมพันธ์ (กับผู้หญิงด้วยกัน) เริ่มมีอาการคันภายนอกอวัยวเพศ และตกขาวในลักษณะดังกล่าวในวันถัดมา จึงปรึกษาเภสัชแล้วได้ยา Clotrimazole 0.5g มาเหน็บช่องคลอด 1 เม็ด วันถัดมาอาการตกขาวหายไปค่ะ แต่ยังคงคันอวัยเพศภายนอกต่อมาจนตอนนี้ 3 วันแล้วค่ะ จึงอยากขอความเห็นคุณว่าสามารถรออาการนี้ให้หายเองแล้วดีขึ้นเอง หรือไปพบแพทย์ หรือมีคำแนะนำอื่นไหมคะ
สวัสดีค่ะ การวินิจฉัยที่เป็นไปได้-การติดเชื้อราในช่องคลอด มาด้วยตกขาวสีขาวข้นคล้ายนมบูด และทำให้คันและระคายเคืองช่องคลอด ไม่ใช่โรคติดต่อทางเพศสัมพันธ์ เกิดจากความไม่สมดุลภายในช่องคลอดเช่นการสวนล้างช่องคลอด รับประทานยาฆ่าเชื้อติดต่อกันนานๆ-ช่องคลอดอักเสบจากสาเหตุอื่นเช่นเชื้อแบคทีเรีย เชื้อโพรโทซัว มีตกขาวสีเขียวหรือเหลืองมีกลิ่นคาวปลา เป็นโรคติดต่อทางเพศสัมพันธ์-การระคายเคืองที่ช่องคลอดจากสาเหตุอื่นเช่นช่องคลอดแห้งเกินไป แพ้สารบางอย่างเช่นสบู่ น้ำหอม ผ้าอนามัย ถุงยางอนามัยการให้ได้การวินิจฉัยที่แน่นอนควรไปพบสูตินรีแพทย์เพื่อตรวจบริเวณอวัยวะเพศร่วมกับตรวจภายในถ้าจำเป็น เพื่อดูว่าน่าจะเป็นช่องคลอดที่เกิดการระคายเคืองจากสาเหตุใด ถ้าแพทย์พบลักษณะที่เข้าได้กับเชื้อรา จะได้ยาเหน็บรักษาเชื้อราเช่น clotrimazole มาเหน็บช่องคลอดติดกัน 7 วัน ถึงแม้ในระหว่างเหน็บจะหายแล้ว ควรเหน็บให้ครบเพื่อป้องกันการดื้อยา หากพบว่าเป็นการติดเชื้อประเภทอื่นๆแพทย์ก็จะให้ยาที่ตรงกับเชื้อนั้นมาค่ะอาการคันที่เกิดขึ้นอาจจะเกิดจากยังมีเชื้อราหรือแบคทีเรียที่ก่อโรคเหลือในช่องคลอด แนะนำว่าถ้าเริ่มเหน็บยาไปแล้ว ควรเหน็บยาให้ครบตามจำนวนที่ได้มา หลังจากนั้นหากยังคันมาก ยังมีตกขาวสีหรือกลิ่นผิดปกติ ควรไปพบสูตินรีแพทย์การดูแลตัวเองเบื้องต้น ทำความสะอาดอวัยวะเพศภายนอกด้วยน้ำเปล่าสะอาดวันละ 2 ครั้ง ไม่สวนล้างช่องคลอด งดมีเพศสัมพันธ์ไปก่อน ใส่เสื้อผ้าที่ระบายเหงื่อได้ไม่ให้เกิดความอับชื้น